Artur Degerholm

Artur (Arthur) Degerholm (24. huhtikuuta 1864 Helsinki – 30. heinäkuuta 1932 Helsinki)Håkon Holmberg: Keisarillisen Suomen senaatin talousosaston puheenjohtajat, jäsenet ja virkamiehet 1909–1918, Helsinki 1964, sivut 130–131. oli suomalainen upseeri ja virkamies. Haminan kadettikoulun suoritettuaan Degerholm siirtyi 1888 kornetiksi Hänen Majesteettinsa henkirakuunarykmenttiin. Sieltä hänet siirrettiin 1891 Hänen Majesteettinsa henkivartioväkikyrassierirykmenttiin. Vuonna 1892 hän yleni luutnantiksi ja aloitti seuraavana vuonna Suomen kenraalikuvernöörin adjutanttina. Aliratsumestariksi Degerholm yleni 1894. Vuonna 1896 hän suoritti Helsingin yliopistossa hallintotutkinnon ja 1897 molempien oikeuksien kandidaatintutkinnon. Vuonna 1900 Degerholmista tuli ratsumestari, joka palveli henkivartioratsuväessä. Virkamiehen uransa Degerholm aloitti helmikuussa 1901 ylimääräisenä kopistina senaatin talousosastossa ja saman vuoden lokakuussa hänet määrättiin hoitamaan esittelijäsihteerin virkaa senaatin sotilastoimituskunnassa. Everstiksi ylenneenä Degerholm otti eron sotapalveluksesta 1902.Axel Bergholm: Keisarillisen Suomen hallituskonseljin ja senaatin puheenjohtajat, jäsenet ja virkamiehet 1809–1909. Historiallisen seuran toimesta julkaissut Axel Bergholm, Porvoo 1912, sivut 191–192.

Degerholmin virkaura jatkui senaatin palveluksessa. Vuonna 1903 hänet määrättiin esittelemään siviilitoimituskunnassa lakkautetulle sotilastoimituskunnalle ennen kuuluneita asioita. Senaatin yleisen kanslian esittelijäsihteeri Degerholmista tuli 1904. Oheistyönään Degerholm toimi kenraalikuvernöörintalon taloudenhoitajana vuodesta 1899, kenraalikuvernöörinapulaisen talon taloudenhoitajana vuodesta 1902 ja kenraalikuvernöörin kesäasunnon Bjälbon huvilan taloudenhoitajana vuodesta 1906. Vuonna 1908 Degerholm valittiin jäseneksi maakunta-arkistojen perustamista varten nimitettyyn komiteaan. Työnsä ohessa Degerholm kirjoitti sanomalehtiin Hufvudstadsbladet ja Nya Pressen. Hän toimi myös uutta arvojärjestystä laativan komitean puheenjohtajana vuodesta 1919 alkaenKansallisarkistossa oleva valtioneuvoston kanslian puhtaaksikirjoitetut kirjekonseptit 10.1.1919 n:o 31. ja uusia säännöksiä virkakuntoisuusmerkistä ja hengenpelastusmitaleista laativan komitean jäsenenä vuodesta 1919 alkaen.Kansallisarkistossa oleva valtioneuvoston kanslian puhtaaksikirjoitetut kirjekonseptit 19.12.1919 n:o 826.Degerholm siirrettiin lakkautuspalkalle 30. joulukuuta 1922.

Artur Degerholmin vanhemmat olivat Helsingin vaivaistalon johtaja, kunnallisneuvos Karl Edvard Degerholm ja Maria Vilhelmina Oljelund. Artur Degerholm avioitui Helsingissä 1894 Nanna Elisabeth Mellinin (1873–1932) kanssa. Puolison vanhemmat olivat kultaseppä Otto Roland Mellin ja Elisabet Boman.

Lähteet

Luokka:Suomalaiset virkamiehet
Luokka:Suomalaiset everstit
Luokka:Vuonna 1864 syntyneet
Luokka:Vuonna 1932 kuolleet